앞

<-

다음

->

瑜伽師地論卷第八十二

彌勒菩薩說

三藏法師玄□奉　詔譯

攝釋分之下

聽者. 謂如是說法者說正法時. 應安處他令住恭敬無倒聽聞. 云何安處. 謂或由一因或乃至十

一因者. 謂恭敬聽法. 現前能證利益安樂故. 此中或有利益非安樂等四句. 如菩薩地法受中已說

二因者. 謂善建立一切法故. 善建立者. 離諸過故具大義故. 又爲說者聽者所設◑勞有勝果故. 若不爾者. 能說能聽徒廢己業. 虛設功勞應無有果

三因者. 恭敬聽法. 能令衆生捨惡趣故. 得善趣故. 速能引攝涅槃因故. 如是三事. 要由恭敬聽聞方得

四因者. 一恭敬聽法. 能善了達契經等法. 二如是正法. 能令衆生捨諸不善攝受諸善. 若善聽者. 則能精勤若捨若受. 三由捨受故捨離惡因所招後苦. 四由此受捨善惡因故. 速證涅槃

五因者. 謂佛世尊所說正法. 有因緣有出離. 有依趣有勇猛有神變. 如是諸句. 如攝異門分當廣分別. 復有五因. 謂我當聞所未聞. 我當聞已硏究. 我當除斷疑網. 我當棄背諸見. 我當以慧通達一切甚深句義. 諸佛世尊說此五種. 顯聞思修三所成慧淸淨方便. 謂初二種顯聞所成慧. 次二種顯思所成慧. 後一種顯修所成慧

六因者. 一爲欲敬報大師恩德. 謂佛世尊爲我等故. 行於無量難行苦行求得此法. 云何今者而不聽聞. 二觀自義利. 謂佛正法有現義利. 三究竟能離一切熱惱. 四善順正儀. 五易可了見. 六諸聰慧者內證所知

七因者. 謂我當修集七種正法. 我當知法知義. 乃欲善知補特伽羅尊卑差別

八因者. 一佛法易得. 乃至爲◑◑羅等而開示故. 二易可修學. 行住坐臥皆得修故. 三引發義利. 謂能引發增上生果決定勝果故. 四初善故. 五中善故. 六後善故. 七感現樂果故. 八引後樂果故

九因者. 謂能解脫九種世間逼迫事故. 一能出生死大牢獄故. 二永斷貪等堅牢縛故. 三棄捨七財貧. 建立七財富故. 四超度善行聞正法儉. 建立善行聞正法豊故. 五滅無明闇起智慧明故. 六度四暴流昇涅槃岸故. 七究竟能療煩惱病故. 八解脫一切貪愛◑故. 九能度無始生死曠野稠林行故. 諸牢獄中生死牢獄最爲第一. 是故先說

十因者. 一恭敬聽法得思擇力. 由此能受聞法勝利. 如法求財不以非法. 深見過患而受用之. 二善知出離. 謂喪失財寶無憂無내. 亦不嗟怨. 乃至廣說. 眷屬離壞. 若遭病苦不甚悲歎. 亦不愁惱. 乃至廣說. 三於諸欲中深見過患. 及見出離最勝功德. 淸淨出家捨離上妙臥具貪著. 乃至能證諸妙靜慮. 四恭敬聽法速順證解廣大甚深相似甚深諸緣起法. 又能引發廣大善根出離歡喜. 如世尊說. 我聖弟子專心屬耳聽聞正法. 能斷五法能修七法. 速疾円滿. 五諸聖弟子恭敬聽法. 所有集法皆成滅法. 六解正法已遠塵離垢. 於諸法中生正法眼. 七能引攝證預流果最勝資糧. 乃至證得阿羅漢果. 及能引攝阿羅漢果最勝資糧. 八能引攝獨覺資糧. 九能善引攝無上正等菩提資糧. 十能引一切世出世間靜慮解脫等持等至. 讚佛略廣者. 謂說法師將欲開闡先當讚佛. 讚有二種. 一略. 二廣. 略讚佛者. 由五種相. 應當了知. 一者妙色. 二者靜寂. 三者勝智. 四者正行. 五者威德. 妙色者. 謂三十二大丈夫相八十隨好. 靜寂者. 謂善能密護諸根門等. 及能永◑煩惱習氣. 勝智者. 謂於過去末來現在世法及非世法. 無◑無著. 正行者. 謂自他利正行円滿. 威德者. 謂諸如來神通遊◑. 復有六種. 略讚如來. 謂功德円滿故. 離垢染故. 無濁穢故. 無與等故. 唯利有情以爲業故. 於此業用有堪能故. 此廣分別如攝決擇分

廣讚佛者. 謂佛世尊無邊名稱德無量故. 能施光明發智明故. 能除黑闇永滅一切無智闇故. 成就明眼具三眼故. 見勝義諦了知無等諸聖諦故. 成就禁戒戒円滿故. 戒耆宿故. 如是兩足中尊. 諸調御中最勝最上. 沙門衆中最爲殊美. 是諸世間難得珍寶. 如是爲哀愍者. 爲大悲者. 樂爲義者. 求利益者. 常悲愍者

如是爲眼爲智. 爲義爲法. 於明了義能善決定. 凡有所作皆依於義

如是能證一切所未證義. 由先證聖八支道故. 自然證. 故善能制立所未曾立勝梵行故. 是知中道者. 是證道者. 是示道者. 是說道者. 是引導者. 如是是人中師子. 離怖畏故. 是人中牛王. 御大衆故. 是人中持御. 衆上首故. 是人中龍王. 無誤失故. 是人中良馬. 心善調故. 是人中最勝. 家族姓等映衆人故. 是人中最上. 戒正行智勝威德等映衆人故. 是人中蓮華. 世間八法所不染故

如是是無等者. 無與等故. 無等等者. 等去來今無等者故. 是最第一. 於諸有情爲最上故. 是大仙王. 戒耆宿故. 長時積集勝梵行故. 證古大仙所證道故. 是最勝者. 於諸外道煩惱等魔能得勝故. 是大牟尼. 無有一切掉慢等故. 與三寂靜具相應故. 不可引奪一切生等. 及諸異論不引奪故. 善沐浴者. 永離一切諸惡法故. 到彼岸者. 超度一切薩迦耶故

如是如來應正等覺乃至廣說. 是薄伽梵. 如是白法円滿. 一切智者一切法主. 無忘失法. 於諸有情堅固最勝. 一切苦樂不擾其心. 是善調者. 密護根門善円滿故. 是寂靜者. 受持尸羅善円滿故. 是安◑者. 已入決定地故. 般涅槃者. 已證菩提故. ◑毒箭者. ◑愛箭故. 調未調者. 靜未靜者. 已如前說. 安慰一切不安◑者. 善能安立諸異生等. 令證預流一來果故. 寂滅一切未寂滅者. 善能建立住初二果. 令證不還及阿羅漢果故. 無둘械者. 出火坑者. 度深塹者. 制諸求者. 無傾動者. ◑慢幢者. 大常住者

如是是阿羅漢. 諸漏永盡. 如前廣說. 乃至盡諸有結

如是永斷五支. 成就六支. 廣說乃至純善積集最上丈夫

如是善知法者. 乃至善知補特伽羅有尊卑者

如是是大沙門. 大婆羅門. 離垢無垢良醫商主. 是勝觀者. 是世間依. 是衆生尊. 此中離垢者. 煩惱障斷故. 無垢者. 所知障斷故. 又永◑習氣故. 名無垢. 日夜六反觀察世間故. 名勝觀

如是是一切種善淸淨者. 大丈夫相及隨形好莊嚴身者. 具足十力爲大力者. 具四無畏無所畏者. 是大悲者. 於三念住善住念者. 成就三種不護法者. 無忘失法. 永害一切煩惱習氣. 具一切種微妙智者. 此中大悲者. 長時積集故. 謂經三大劫阿僧企耶. 方乃證得. 又復依緣一切有情故. 緣一切種苦爲境界故. 於諸衆生一切損惱變異利養. 得無轉故. 於諸有情平等轉故

復次此中諸說法師. 應於如是安立釋經法相. 先當尋求若文若義. 次復爲他轉五種釋. 如先所說. 解釋道理宣說正法. 又應如是安立自身於先所說說法者相. 謂善法義等十種円滿. 如是自安立已. 應起如是品類言說. 謂處五大衆. 以如前所說可喜樂等八種言詞. 爲衆說法. 又安處他. 令住恭敬. 無倒聽聞. 又應先讚大師功德. 若有具足如是五分說正法者. 當知猶如五分音樂能令自他生大喜樂. 又能引發自他利益. 若能如是善修學已. 當知具足五種勝利. 一於佛言義解了不難. 二能善円滿說諸法相. 三能善起發自他相續廣大歡喜. 四能引善出離. 乃至天上人中稱轝遍滿. 五能生起無量功德

復次如經中說住學勝利. 當知此經文義爲體

文者謂此經言. 汝等苾芻. 應當安住修學勝利. 此中有十二字四名一句. 如是則攝名句字身. 此中言說. 是學處相則攝行相. 如來言說本爲苾芻請問則攝機. 請如來所說言音. 則攝於語. 是故此經一句具攝六文. 如是慧爲上首等諸句中. 皆隨相應知

義者. 謂地義中但說聲聞地. 或具五地經言學勝利者. 是資糧地. 慧爲上首者. 是加行地. 解脫堅固念爲增上者. 是見地. 修地. 究竟地. 是名地義. 於相義中學勝利者. 是戒自相. 慧爲上首者. 具二種相. 謂於慧自相所依助伴等中. 唯慧自體是慧自相. 慧之所依助伴所緣. 名爲共相. 解脫堅固者. 謂永離一切煩惱◑重. 是解脫自相. 念爲增上者. 是念自相. 是名相義. 作意義中學勝利者. 非諸作意. 唯顯作意建立處所. 慧爲上首者. 應知了相勝解作意. 解脫堅固者. 顯示遠離. 攝樂. 方便究竟. 方便究竟果作意. 念爲增上者. 當知此顯觀察作意. 是名作意義. 由此道理於智等中應隨建立. 依處義中依於涅槃學處所攝淸淨行. 隨其所應起敎導等. 所謂敎導乃至慶喜. 當知此中亦通有善等行. 隨其最勝但說淸淨行. 出家補特伽羅是補特伽羅依處. 又依軟根等一切補特伽羅. 應當慶喜. 又於過去現在時. 應當慶喜. 已證得故. 正證得故. 於現在時起於示現. 於未來時起於敎導及讚勵. 是名依處義. 勝利義中. 謂修三學速得円滿. 是勝利義. 過患義中. 謂出家者. 不應行於異行. 不應儲餘財物. 所治義中. 謂犯尸羅無智煩惱及忘失念. 當知護尸羅等. 卽是能治義. 又一切雜染行. 皆是所治. 三學等行. 皆是能治. 於略義中謂住學勝利. 乃至念爲增上. 此略擧宗名爲略義. 當知卽分別此名爲廣義. 是名略廣義. 除此更無若過若增

復次於解釋中. 法者. 謂於十二分敎. 當知此是契經所攝. 又是記別由了義故

等起者. 謂應當說依止處所. 爲欲自顯遍行智力故. 發起此經. 又爲顯示精勤修習淸淨行者. 及爲顯示重財利者令信解彼所化有情依住學勝利等. 精進修習速得円滿三學勝利. 又爲顯示四種苾芻體故. 此中經言學勝利者. 爲令遠離種姓. 形相苾芻體故. 及令遠離詐現軌則. 密護威儀苾芻體故. 慧爲上首者. 爲令遠離計著虛妄聲轝. 稱讚苾芻體故. 解脫堅固念爲增上者. 勸令修習眞實正行苾芻體故. 所以者何. 若有愛樂聲轝等者. 雖自勉勵聽受正法. 慧不增長. 若有遠離前所說過. 便於眞實正行攝受正解脫中. 堪任勸導. 又爲於下劣生喜足者. 勸令漸漸修學增進. 爲樂追求隨順世間文章呪術. 於戒慢緩者. 說學勝利. 爲守尸羅捨多聞者. 說慧爲上首. 爲唯於聞思生喜足者. 說解脫堅固. 爲於戒慧解脫起增上慢者. 說念爲增上. 如是等類皆名等起

義者. 謂總義中. 當知此經宣說正行及正行果. 如是戒等三學. 當知是名學之邊際. 又言. 如是住者. 此顯正方便. 四種瑜伽所攝. 又言. 如是住三學者. 此顯正行果. 此中信欲爲先. 攝受尸羅. 聽受精進. 慧等方便

於別義中所言學者. 是勤精進如聖敎行. 若習若修名之差別. 淸淨身語正命現行. 是學自性. 由此正行尸羅忍辱等修顯發. 故名爲學. 又爲靜寂及爲淸淨. 進習除滅. 故名爲學. 如是等類訓釋名言. 又應如前說相故. 自性故. 業故. 法故. 及因果故. 義門差別中. 自性差別者. 謂學勝利是所顯示七品尸羅. 或過. 一百五十學處. 界差別者. 謂欲行中有別解脫律儀. 色無色行中有靜慮律儀. 無漏律儀非界所繫. 時差別者. 謂學勝利過去已學. 未來當學. 現在正學. 此學勝利. 當知於去來今平等無異. 位差別者. 謂已入正法補特伽羅. 諸學勝利. 未成熟者. 是下位. 正成熟者. 是中位. 已成熟者. 是上位. 若心不喜樂勉勵修行諸梵行者. 此學勝利是苦位. 若心喜樂不自勉勵修梵行者. 此學勝利是樂位. 若於梵行非喜樂非不憙樂者. 此學勝利是不苦不樂位. 又學勝利皆是善位. 非不善位. 非無記位. 若聽受者是名聞位. 若思惟者是名思位. 若修習者是名修位. 若未證得增上心慧. 唯是增上戒位. 若證得者亦是增上心慧二位. 如是等類是位差別. 補特伽羅差別者. 此中意說出家補特伽羅. 或是純根. 或是利根. 或貪等行. 或等分行. 或薄塵行. 唯是聲聞非諸獨覺. 非諸菩薩. 由彼獨覺別覺悟故. 菩薩解脫爲堅固故. 不說共住修學勝利. 又復此中唯說般涅槃爲法者. 已入正法者. 無有障◑者. 亦具縛者不具縛者非無縛者. 唯人非天. 如是等類名補特伽羅差別. 如於學勝利如是. 於慧爲上首性. 於解脫堅固性. 於念爲增上性. 隨其所應當知皆有五種差別

此中勝利者. 是功德增進円滿名之差別. 如說當觀十種勝利是其自性. 此法能有饒益. 應可稱讚. 故名勝利. 又復此法隨生有情定應隨逐. 故名勝利. 又復此法稱讚所隨故. 名勝利. 門差別者. 當知十種差別. 謂能攝受於僧. 令僧精懇. 乃至廣說

此中苾芻者. 是沙門捨離家法趣非家等名之差別. 具足別解脫律儀衆同分是其自性. 於其形色勤精進故. 怖畏惡趣自防守故. 攝無損故. 名爲苾芻. 門差別者. 謂刹帝利等差別故. 上族下族差別故. 少中老年差別故. 當知是門差別

此中住者. 是俯就於時. 精勤修習名之差別. 此住自性. 離所說學無有別法. 種種威儀攝受時分故. 名爲住. 此是訓詞. 門差別者. 謂威儀差別故. 朝中後分差別故. 日夜差別故. 當知是名住門差別

此中慧者. 是智見明現觀等名之差別. 簡擇法相心所有法. 爲其自性. 訓詞者. 簡擇性故. 治無智故. 名之爲慧. 又各品別能了知故. 名之爲慧. 又能顯了諸聰慧者是聰慧性故. 名爲慧. 門差別者. 隨其所應如前安立

此中解脫者. 是永斷離繫. 淸淨滅盡. 離欲等名之差別. 自性者. 謂◑重永害. 煩惱永斷. 訓詞者. 謂能脫種種貪等繫縛故. 名解脫. 又復世尊爲種種牟尼說. 此以爲牟尼體性. 故名解脫. 門差別者. 謂待時解脫. 不動解脫. 見所斷解脫. 修所斷解脫. 欲行解脫. 色行解脫. 無色行解脫. 如是等類. 義門差別如前應知. 此中念者. 是不忘失心明記憶名之差別. 自性者. 是心所有法. 訓詞者. 追憶諸法. 故名爲念. 又隨所經事. 隨其作意. 由此能令明了記憶. 故名爲念. 門差別者. 謂佛隨念法隨念等. 乃至廣說六種隨念. 如是如念住差別. 當知廣說差別. 又復如前隨其所應當知差別

復次於釋難中. 問住學勝利者義何謂耶. 答此增語顯示於增上戒學見勝功德住. 問慧爲上首者義何謂耶. 答此增語顯示於諸根中慧根第一. 問解脫堅固者義何謂耶. 答此增語顯示見修所斷煩惱永斷. 問念爲增上者義何謂耶. 答此增語顯示於少下劣不生喜足

問於餘經中三學次第世尊異說. 何故此中增上戒後說增上慧非增上心. 答此中顯示住學勝利. 由此言說顯聞等所成慧攝受無悔等. 由此漸次得三摩地. 卽是顯示增上心學. 如世尊說於是五根最能攝受. 所攝受者所謂慧根. 由諸苾芻成就慧根. 乃至能修定根. 如是乃至成就定根. 當知皆是慧根之力. 今此經中世尊顯示慧根是三摩地引因. 及煩惱斷引因. 增上心學與增上慧學俱時而說. 問餘經中說三學修習進趣円滿. 何故不說增上心學修習円滿耶. 答如前所說. 當知此中道理亦爾

問何故此中但說住學勝利. 不說住慧勝利. 住解脫勝利等. 答於下劣中勸取勝利. 當知亦令所化有情於勝妙中攝受勝利. 又攝受於僧令僧精懇等十種勝利. 分明易了易可悟入. 是故但說住學勝利. 問夫解脫者. 於諸法中最爲殊勝. 何因緣故. 但說住慧上首. 不說住解脫上首. 答於下劣中勸取上首性. 當知. 亦令所化有情於勝妙中攝受上首性. 又於解脫顯示不共差別功德故. 何等名爲不共差別功德. 謂於無常無上慧邊. 解脫常故最爲堅固

問何等名爲住學勝利. 答如所施設諸學處中. 觀十勝利. 常守尸羅堅守尸羅. 常作常轉. 如是名爲住學勝利. 問攝受於僧等諸句有何義耶. 答攝受於僧者. 是總句. 令僧精懇者. 令離受用欲樂邊故. 令僧安樂者. 令離受用自苦邊故. 未◑信者. 令◑信者. 未入正法者. 令入正法故. 已◑信者. 令增長者. 已入正法者. 令成熟故. 難調伏者. 令調伏者. 犯尸羅者. 善驅◑故. 令◑愧者. 安樂住者. ◑持戒者. 令無悔故. 防現法漏者. 隨順◑伏煩惱◑故. 害後法漏者. 止息邪願修梵行故. 隨順永斷惑隨眠故. 爲令多人梵行久住轉得增廣. 乃至爲諸天人正善開示者. 爲令聖敎長時相續無斷絶故

如是十種勝利略攝爲三. 卽此三種廣開爲十. 何等爲三. 一者令僧無染汚住. 二者令僧得安樂住. 三者令佛聖敎長時隨轉. 此中由七種隨護. 顯示無染汚住及安樂住. 七種隨護者. 一敬養隨護. 二自苦行隨護. 三資財乏少隨護. 四展轉相觸隨護. 五心追變隨護. 六煩惱◑隨護. 七邪願隨護. 最後一句顯示聖敎長時隨轉

云何常守尸羅. 謂不棄捨學處故. 云何堅守尸羅. 謂不毁犯學處故. 云何常作. 謂於學處無穿穴故. 云何常轉. 謂穿穴已復還◑故. 云何受學學處謂具隨學諸學處故. 如是行者常守尸羅. 堅守尸羅. 聞正法已獨居靜處. 繫念思惟籌量觀察. 爲欲趣求增上心慧. 依聞思修所生妙慧. 能證解脫. 此解脫性無退法故. 說名堅固. 是出世間聖智果故. 又此行者由正念力審自觀察我尸羅蘊爲円滿不. 我於諸法爲有正慧善通達不. 我於解脫爲善證不. 如是依止正念力持具學勝利. 發上首慧證堅解脫. 又此正念略有三種. 謂或因說法故. 或依敎授故. 或由觀察應作不應作故

問世尊說戒有無量種. 謂事善戒. 苾芻戒. 近住戒. 靜慮戒. 等持戒. 聖所愛戒. 如是等戒今依何說住學勝利. 答依苾芻戒. 由最勝故. 問世尊說慧亦有多種. 謂聞所成慧思所成慧修所成慧. 依何慧說住慧上首. 答具依三慧. 問世尊說解脫亦有多種. 謂世間解脫. 出世間解脫. 有學解脫. 無學解脫. 可動解脫. 不可動解脫. 如是等類. 今依何說住解脫堅固. 答依出世間不動解脫. 問世尊說念亦無量種. 謂於身住念. 於受住念. 於心住念. 於法住念. 於久所作所說隨念. 於所受誦諸法隨念. 敎授隨念. 應作不應作隨念. 佛隨念等所有諸念. 今於此中依何念說念爲增上. 答就勝爲言. 依應作不應作觀察隨念

復次於次第中. 先應安住苾芻尸羅. 次應聽受如來正法. 次應如理作意思惟. 如是行者由◑持戒. 無有憂悔. 由無悔等. 漸次生定. 由正方便所攝智慧如理作意正思惟故. 增上心學速得成滿. 如是名爲円滿次第. 前前後後漸円滿故. 能成次第者. 謂由住學勝利. 能成慧爲上首. 由慧爲上首. 能成解脫堅固. 云何能得住學勝利. 乃至能成解脫堅固. 謂由念爲增上. 如是名爲能成次第. 又如是住修習三學. 速得円滿. 此亦名爲能成次第. 解釋次第者. 謂能善敎誡聲聞弟子一切應作不應作事. 故名大師. 又能化導無量衆生令苦寂滅. 故名大師. 又爲◑滅邪穢外道出現世間. 故名大師. 從他聽聞正法音聲. 又能令他聞正法聲. 故曰聲聞. 問何因緣故唯爲聲聞說住學勝利等. 答由聲聞衆是佛世尊隨順修學眞實子故. 此中法者. 當知宣說名句文身. 學處者. 謂所宣說五毁犯聚. 具憐愍者. 謂於長夜諸有情所恒住慈等諸無量故. 具大悲者. 謂能◑濟無量衆生多苦法故. 樂義利者. 能與衆生多樂法故. 求利益者. 能與衆生無量品類妙善法故. 恒悲愍者. 能◑衆生無量諸惡不善法故. 爲令多人梵行久住者. 依刹帝利等族姓說. 轉增廣者. 卽依如是有情種類後後增廣說. 乃至爲諸天人者. 謂卽依彼有勢力說. 此中顯示世尊大悲普覆一切非唯一分. 正善開示者. 謂如其所有性故. 及盡其所有性故. 宣說正法者. 謂十二分敎. 聽受硏尋. 任持讀誦. 處靜思惟. 如是正法如是能令汝利益者. 依增上戒說. 如是能令汝安樂者. 謂不依止弊苦艱難不自在行. 如是能令汝利益安樂者. 謂離欲者增上心行. 增上慧行. 此行善故. 名爲利益. 能饒益故. 名爲安樂. 復次若於是處世尊讚美杜多功德. 是名利益. 若於是處世尊聽受百味飮食百千衣服. 是名安樂. 若處世尊制立三學. 如是名爲利益安樂. 又說如來於諸法中以彼彼慧善觀察者. 若爲利益若爲安樂. 若爲利益安樂. 依增上戒學增上心學增上慧學說. 當知此中有二因緣. 名善觀察. 一者長夜串習遍了知故. 二者無倒正覺悟故. 於彼彼解脫善證得者. 依增上心增上慧說. 由二因緣名善證得. 一者到究竟故. 二者不還法故. 無退法故. 我尸羅蘊不円滿者. 謂或於尸羅修習一分. 或不依止. 如是尸羅円滿. 修習諸定地戒. 我於諸法不善觀察者. 由二種相. 如前應知. 我於解脫不善證得者. 由二種證. 如前應知. 我所應說如是已說者. 謂總結前略所標擧及廣分別

復次由六種相. 應當解釋一切契經. 一者遍知事故. 二者捨離惡行及諸煩惱隨煩惱故. 三者受學善行故. 四者由如病等行智遍知通達故. 五者由彼果故. 六者由自及他領受彼果故. 由此六相. 及由如前所建立相. 應善解釋一切經典. 此中事者. 謂蘊. 界. 處. 緣起. 念住. 及正斷等. 彼果者. 謂◑患. 離欲. 解脫. 及遍解脫. 自他領受彼果者. 謂我生已盡. 如是等類名攝釋分

瑜伽師地論卷第八十二

위

*

다음

->